
ประกาศเทศบาลตำบลสวนขัน

เรื่อง วิธีการบริหารจัดการขยะมูลฝอย (หมู่บ้าน/ชุมชนจัดการเอง)



ด้วยประกาศกระทรวงมหาดไทย เรื่องการจัดการขยะมูลฝอย พ.ศ. ๒๕๖๐ ออกตามพระราชบัญญัติ รักษาความสะอาดและความเป็นระเบียบเรียบร้อย ของบ้านเมือง พ.ศ.๒๕๓๕ และแก้ไขเพิ่มเติม ฉบับที่ ๒ พ.ศ. ๒๕๖๐ ประกอบกับ กำหนดให้ราชการส่วนท้องถิ่นต้องรณรงค์สร้างการรับรู้ ความเข้าใจ และจิตสำนึกให้ประชาชนในท้องถิ่นมีส่วนร่วมในการลดปริมาณ และคัดแยกมูลฝอยเพื่อนำกลับมาใช้ใหม่มีความตระหนักรู้และรับผิดชอบในการจัดการมูลฝอย รวมตลอดทั้งเปิดเผยข้อมูลและรายงานผลการดำเนินงานให้ประชาชนทราบ และกำจัดมูลฝอยให้ราชการส่วนท้องถิ่นส่งเสริมและสนับสนุนให้ประชาชนมีส่วนร่วม และสามารถพึ่งพาตนเองในการกำจัดมูลฝอย ณ แหล่งกำเนิด


เพื่อให้การบริหารจัดการขยะมูลฝอย ของเทศบาลตำบลสวนขัน เป็นไปด้วยความเรียบร้อย เทศบาลตำบลสวนขันจึงกำหนดวิธีการบริหารจัดการขยะมูลฝอย ณ แหล่งกำเนิดโดยครัวเรือน ดังนี้


(1) ขยะอินทรีย์/ขยะเปียก เป็นของที่เน่าเสียและย่อยสลายได้ง่ายตามธรรมชาติ ได้แก่ เศษอาหาร เศษผัก ใบไม้แห้ง ซากสัตว์ ฯลฯ บริหารจัดการ ดังนี้


1.1 จัดทำภาชนะ ถังขยะเปียกลดโลกร้อน ขุดหลุมฝังตามแบบประชาสัมพันธ์การจัดทำถังขยะเปียก เพื่อย่อยสลายกลายเป็นปุ๋ยอินทรีย์ให้ต้นไม้


1.2 จัดทำน้ำหมักชีวภาพ ไว้ใช้ในครัวเรือน 


(2) ขยะรีไซเคิล เป็นขยะที่สามารถคัดแยกเพื่อนำไปรีไซเคิลใหม่ได้ (นำไปขายได้) ได้แก่ แก้วกระดาษ พลาสติก โลหะ/อโลหะ และยาง ฯลฯ ประชาชนคัดแยกและรวบรวมนำไปจำหน่าย ณ ศาลาประชาคมแต่ละหมู่บ้านหมู่ที่ 1 - หมู่ที่ 9 


(3) มูลฝอยที่เป็นพิษหรือขยะอันตรายชุมชน เป็นขยะที่มีความเป็นอันตราย หรือมีส่วนประกอบที่เป็นสารที่เป็นอันตราย ได้แก่ ขวดหรือภาชนะใส่สารเคมีภัณฑ์ ถ่านไฟฉายใช้แล้ว แบตเตอรี่ กระป๋องสเปร์ยบรรจุสารเคมี ตลับหมึกใช้แล้ว หลอดไฟ อุปกรณ์อิเล็กทรอนิกส์ ฯลฯ ให้นำไปรวบรวมไว้ที่ศาลาประคมหมู่ที่ 1 – หมู่ที่ 9 เพื่อทางเทศบาลตำบลสวนขันจะได้ไปกำจัด ณ องค์การบริหารส่วนจังหวัดนครศรีธรรมราช ต่อไป 


(4) ขยะมูลฝอยทั่วไป เป็นขยะที่ไม่มีคุณสมบัติตามขยะ 3 ประเภทข้างต้น โดยย่อยสลายยาก นำไป    รีไซเคิลไม่ได้หรือนำไปรีไซเคิลไม่คุมทุน และไม่เป็นอันตราย ได้แก่ ซองขนมขบเขี้ยว ถุงบะหมี่ ถุงพลาสติก หลอดอาหาร หลอดกาแฟ ซองกาแฟ ฯลฯ เทศบาลตำบลสวนขันนำไปส่งกำจัดระบบฝังกลบสุขาภิบาล ณ หลุมฝังกลบขยะ เทศบาลตำบลปากน้ำฉวาง ตามกลุ่ม Cluster ที่ทางจังหวัดนครศรีธรรมราชกำหนด


(5) ขยะติดเชื้อ เป็นขยะหรือมูลฝอยที่มีเชื้อโรคปะปนอยู่ในปริมาณเข้มข้น โดยถ้าเราได้มีการสัมผัสหรือใกล้ชิดกับขยะนั้น ก็สามารถทำให้เกิดโรคได้ ซึ่งขยะในที่นี้ ก็รวมไปถึงขยะที่เกิดจากกระบวนการตรวจของแพทย์และการรักษาพยาบาล การทดลองและการตรวจชันสูตรศพหรือซากสัตว์ต่างๆ ทางเทศบาลตำบลสวนขัน ประชาสัมพันธ์ทุกครัวเรือนมีการคัดแยกขยะที่ต้นทาง โดยให้ทุกครัวเรือนไปรวบรวม ณ รพ.สต.เฉลิมพระเกียรติวัดสวนขัน รพ.สต.บ้านไสคา และสำนักงานเทศบาลตำบลสวนขัน ทางเทศบาลตำบลสวนขัน ประสานสาธารณสุขอำเภอ    ช้างกลาง โดยโรงพยาบาลพ่อท่านคล้ายนำรถมาเก็บขนเดือนละ 1 ครั้ง และจ้างเอกชนในการกำจัดอย่างถูกวิธี

(5) ประชาชนในเขตเทศบาลตำบลสวนขัน อำเภอช้างกลาง จังหวัดนครศณีธรรมราช ปฎิเสธและลดการใช้ถุงพลาสติกและกล่องโฟม โดยใช้ถุงผ้าหรือถุงขนาดใหญ่ที่ย่อยสลายได้แทน 

      จึงประกาศให้ทราบโดยทั่วกัน

      ประกาศ ณ วันที่ 5 เดือนมกราคม  พ.ศ. ๒๕67


 (นายไพรินทร์ ใยน้อย)





             นายกเทศมนตรีตำบลสวนขัน.
ปลัด ทต..................................


หัวหน้าส่วน................................ 


ตรวจ/ทาน..................................


พิมพ์..........................................

